
REFERAT  DE APROBARE

privind aprobarea depunerii proiectului “Realizarea de capacități noi de producere a energiei electrice din surse regenerabile, cu capacități de stocare integrate, pentru autoconsum” la nivelul Municipiului Târgu Mureș  în cadrul Fondului pentru modernizare, aprobarea valorii totale a proiectului, a cheltuielilor eligibile și neeligibile, a finanțării nerambursabile solicitate și a asigurării contribuției proprii

	                 În România, Fondul pentru Modernizare este destinat finanțării investițiilor din sectoarele prioritare identificate în baza strategiilor naționale și a obiectivelor la nivel european și  este implementat prin intermediul unor programe-cheie, în cadrul cărora sunt definite unul sau mai multe domenii de investiții. 

Finanţarea proiectelor în cadrul acestui program este de tip nerambursabil şi constă în prefinanţarea şi rambursarea cheltuielilor eligibile efectuate pentru realizarea proiectului, la valoarea şi în condiţiile stabilite prin Contractul de finanţare.
[bookmark: _Toc142982259]            Programul  vizează promovarea investiţiilor în sectorul de energie regenerabilă  şi eficienţă energetică în vederea asigurării contribuţiei la obiectivele stabilite prin Pactul Ecologic European, atingerii țintelor stabilite în cadrul Planului Național Integrat în domeniul Energiei și Schimbărilor Climatice 2021-2030 (PNIESC) actualizat, privind utilizarea energiei din surse regenerabile,  prin creșterea ponderii de producţie a acesteia din energie solară.
           Obiectivul general în cadrul acestui program este producția energiei electrice din surse regenerabile de energie solară pentru autoconsum prin instalarea de noi capacități de producere a energiei din surse solare cu capacități de stocare integrate, contribuind la atingerea obiectivelor asumate de România în cadrul PNIESC actualizat.
           Sprijinul financiar pentru investiţii destinate producției de energie din surse regenerabile de energie solară  pentru autoconsum, se acordă în baza unei proceduri de selecție cu aplicarea principiului “primul venit, primul evaluat, cu respectarea condițiilor din ghid”, în limita bugetului alocat apelului și a termenului limită pentru depunerea cererilor de finanțare.

[bookmark: _Hlk112853148]          În cadrul acestui apel de proiecte vor  putea fi finanțate proiecte care au ca obiectiv realizarea  capacităților noi de producere a energiei electrice din surse solare, cu instalații de stocare integrate. Proiectele pot să prevadă și instalarea de pompe de căldură. 
Valoarea grantului care poate fi acordat în cadrul acestui apel nu poate depăși suma maximă de 10 milioane euro pe beneficiar. 
Pentru evitarea riscurilor unor practici neconcurențiale (înțelegeri de cartel), valoarea ajutorului public nerambursabil solicitat pe MW instalat se va încadra în următoarele plafoane maxime[footnoteRef:1]: [1:  Costurile au fost stabilite pe baza metodei de analiză a pieței] 

a) Pentru proiectele care nu includ pompe de căldură: 900.000 euro/MW instalat, fără TVA;
b) Pentru proiectele care includ și pompe de căldură: 1.100.000 euro/MW instalat, fără TVA.
     
 Pentru proiectele finanțate  în temeiul principiului ,,primul venit, primul evaluat, cu respectarea condițiilor din ghid”, valoarea ajutorului public acordat din bugetul FM acoperă maximum 100% din cheltuielile eligibile. 
Cheltuielile neeligibile, inclusiv cele care intervin prin depășirea plafoanelor privind valoarea ajutorului public nerambursabil solicitat per MW instalat, sunt în sarcina beneficiarului.
Primăria Municipiului Târgu Mureș  luând în considerare necesitatea realizării investiției în vederea creșterii producției de energie electrică din surse regenerabile, a reducerii consumurilor de energie din rețea și a creșterii gradului de autoconsum al Municipiului Târgu Mureș, intenționează să depună cererea de finanțare pentru investiția “Realizarea de capacități noi de producere a energiei electrice din surse regenerabile, cu capacități de stocare integrate, pentru autoconsum” la nivelul Municipiului Târgu Mureș, conform Ghidului solicitantului – Condiții specifice de accesare a finanțării din Fondul pentru modernizare – „Sprijinirea investițiilor în noi capacități de producere a energiei electrice produsă din surse regenerabile de energie solară, cu capacități de stocare integrate, pentru autoconsum pentru entități publice”, aprobat prin Ordinul ministrului energiei nr. 1.066/08.09.2026 și a Ordonanței de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, cu modificările și completările ulterioare.     
Conform Studiului de fezabilitate și a indicatorilor tehnico-economici aprobați, valoarea totală a investiției este de 2.691.256,82 lei cu TVA inclus, din care valoarea maximă eligibilă a proiectului calculat conform condițiilor din Ghidul de finanțare este de 2.143.309,33 lei și valoarea neeligibilă este de 547.947,49 lei. 
În afara valorii eligibile a proiectului, orice altă cheltuială constituie cheltuială neeligibilă şi va fi suportată de beneficiar.         
                                                                                                                                                                                     
  	 Față de cele arătate mai sus, în conformitate cu prevederile art.129 din OUG nr.57/2019, privind Codul administrativ cu modificările si completările ulterioare, propunem spre dezbatere și aprobare Consiliului Local Târgu Mureș, proiectul de hotărâre privind aprobarea depunerii proiectului “Realizarea de capacități noi de producere a energiei electrice din surse regenerabile, cu capacități de stocare integrate, pentru autoconsum” la nivelul Municipiului Târgu Mureș,  în cadrul Fondului pentru modernizare, aprobarea valorii totale a proiectului, a cheltuielilor eligibile și neeligibile, a finanțării nerambursabile solicitate și a asigurării contribuției proprii.




     Direcția Școli,		              DPFIRURPACREPCL,     		SPFI,      
      Director executiv   		               Director		        Șef Serviciu

Întocmit: Sztancs Erzsébet


*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ                  

JUDEŢUL MUREŞ			                                                           
CONSILIUL LOCAL AL MUNICIPIULUI TÂRGU MUREŞ 
   									                   Proiect
                                                                                                                       (nu produce efecte juridice) * 
                                                                                                                                                                                             
                                                                                                                                        Inițiator
                                                                                                                                       PRIMAR
                                                                                                                               SOÓS ZOLTÁN

H O T Ă R Â R E A   nr. ______
din _____________________ 2026
privind aprobarea depunerii proiectului “Realizarea de capacități noi de producere a energiei electrice din surse regenerabile, cu capacități de stocare integrate, pentru autoconsum” la nivelul Municipiului Târgu Mureș,  în cadrul Fondului pentru modernizare, aprobarea valorii totale a proiectului, a cheltuielilor eligibile și neeligibile, a finanțării nerambursabile solicitate și a asigurării contribuției poprii


         Consiliul Local al Municipiului Târgu Mureș, întrunit în ședință extraordinară de lucru

Având în vedere :

· Referatul de aprobare nr.45.955_din 23.09 2026 inițiat de Primarul Municipiului Târgu Mureș, prin Serviciul Proiecte cu Finanțare Internațională privind aprobarea depunerii proiectului “Realizarea de capacități noi de producere a energiei electrice din surse regenerabile, cu capacități de stocare integrate, pentru autoconsum” la nivelul Municipiului Târgu Mureș,  în cadrul Fondului pentru modernizare, aprobarea valorii totale a proiectului, a cheltuielilor eligibile și neeligibile, a finanțării nerambursabile solicitate și a asigurării contribuției proprii
· Raportul de specialitate al  Direcției Juridice

➢ Raportul comisiilor de specialitate din cadrul Consiliului Local al Municipiului Târgu Mureș;
➢ Studiul de fezabilitate și indicatorii tehnico-economici aprobați prin Hotărârea Consiliului Local. 
În conformitate cu prevederile:
·  Ghidului solicitantului – Condiții specifice de accesare a finanțării din Fondul pentru modernizare – „Sprijinirea investițiilor în noi capacități de producere a energiei electrice produsă din surse regenerabile de energie solară, cu capacități de stocare integrate, pentru autoconsum pentru entități publice”, aprobat prin Ordinul ministrului energiei nr. 1.066/08.09.2026;
· Ordonanței de urgență a Guvernului nr. 60/2022 privind stabilirea cadrului instituțional și inanciar de implementare și gestionare a fondurilor alocate României prin Fondul pentru modernizare, cu modificările și completările ulterioare;
· Legii nr. 273/2006 privind finanțele publice locale, cu modificările și completările ulterioare;
·  Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
· art. 108 alin.1 lit.d) , din O.U.G. nr. 57/2019 privind Codul administrativ, cu modificările și completările ulterioare;

În temeiul prevederilor art. 129 alin. (1), alin. (2) lit. b), alin. (4) lit. d), art. 139 alin. (1), art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

H o t ă r ă ş t e :
                  
Art.1 Se aprobă depunerea de către Municipiul Târgu Mureș a proiectului: “Realizarea de capacități noi de producere a energiei electrice din surse regenerabile, cu capacități de stocare integrate, pentru autoconsum” la nivelul Municipiului Târgu Mureș,  în cadrul Fondului pentru modernizare – Programul-cheie 1: Surse regenerabile de energie și stocarea energiei, apelul: „Sprijinirea investițiilor în noi capacități de producere a energiei electrice produsă din surse regenerabile de energie solară, cu capacități de stocare integrate, pentru autoconsum pentru entități publice”,

Art. 2  Se aprobă valoarea totală a proiectului “Realizarea de capacități noi de producere a energiei electrice din surse regenerabile, cu capacități de stocare integrate, pentru autoconsum” la nivelul Municipiului Târgu Mureș”    în cuantum de:
2.691.256,82 lei inclusiv TVA,
din care:
a) valoarea eligibilă a proiectului: 2.143.309,33  lei;
b) valoarea neeligibilă a proiectului: 547.947,49 lei;
c) valoarea finanțării nerambursabile solicitate: 1.771.330,02 fără TVA , respectiv2.143.309,33  lei cu TVA Inclus

Art. 3 Se aprobă asigurarea din bugetul local al Municipiului Târgu Mureș a contribuției proprii în cuantum de 547.947,49 lei și a resurselor financiare necesare implementării proiectului.

Art. 4 Se desemnează Soós Zoltán, având funcția de Primar, în calitate de reprezentant legal, pentru implementarea proiectului, pentru reprezentarea Municipiului Târgu Mureș în relația cu autoritatea finanțatoare și pentru semnarea Cererii de finanțare și a documentelor aferente proiectului, în condițiile legii.
Art.5 Cu aducere la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția Economică şi și structurile de specialitate implicate în pregătirea și implementarea proiectului.
Art.6  În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Județului Mureș, pentru exercitarea controlului de legalitate.
Art.7 Prezenta hotărâre se comunică:
		- Direcției Școli,
		- Direcției Economice,
-Direcției Proiecte cu Finanțare Internațională, Resurse Umane, Relații cu Publicul, Activități Culturale, Relații Externe, Protocol, Comunicare și Logistică și Logistică,



		


Viză de legalitate
Secretarul General al Municipiului  Târgu Mureș
Bordi Kinga
			               




















*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ
